Anno ab incarnatione Domini nostri Jesu Christi millesimo septuagesimo sexto, octavo die mensis novenbris, indictione quinta decima, monasterio Sancti Petri de loco qui dicitur Cluniacus. Ego Albertus de loco Praxiate, filius quondam Ariprandi, qui professus sum ex natione mea lege vivere Longobardorum, dono et offero ipsi venerabili monasterio petiam unam de terra aratoria pro anime mee meorumque parentum mercedem, in qua fabricata est æcclesia ad honorem sanctæ Dei genitricis et virginis Mariæ, et sancti Jacobi apostoli, et sanctorum confessorum Bassiani et Nicholai, ad monasterium faciendum, cum casis et massariciis, vineis, pratis, pascuis, silvis, castanetis, montibus, planis, juris mei, que habere visus sum in comitatu Bergamensi, in loco qui dicitur Pontida: et jam dicta petia de terra ubi monasterium inceptum est, jacet in loco qui dicitur in Ronco de Aldegarno, qui est in Sigina; et est ipsa petia terra aratoria, et habet juge una et perticas II et tabulas undecim: coeret ei a mane Alberti et Arnulfi et Bellonis seu Teudaldi de Besana, a meridie ipsius Alberti, a sero via, a montibus communis mea et de consortibus meis; et si ei alia sunt coerentia, et cum omnibus rebus sibi jure pertinentibus in eodem loco Pontida et in Ronco de Aldegarno vel in ejus territorio, una cum accessionibus et ingressibus seu cum inferioribus et superioribus earum rerum peromnia, sicut superius legitur, totum ab hac die et deinceps dono et offero jam dicto cenobio beatorum apostolorum Petri et Pauli, per presentem cartam, ad habendum et faciendum peromnia quicquid voluerint, vel cui ipsi dederint, sine omni mea et heredum meorum contradictione. Equidem spondeo atque promitto ego qui supra Albertus, una cum meis heredibus, hanc donationem, sicut superius legitur, ab omni homine defendere; quod si facere non potuerimus, vel si exinde aliquid subtrahere vel minuere quoquo modo, tunc omnes predictas res jam dicto monasterio vel cui ipse dederit in duplum restituamus, sicut pro tempore meliorata fuerit aut valuerit, in consimilibus locis. Hanc enim cartam donationis Erlembaldo, notario sacri palatii, tradidi et scribere rogavi, in qua subter confirmans testibusque obtuli roborandam. Actum in loco Pontida feliciter. Signum Alberti, qui hanc cartam donationis fieri rogavit. S. Alberti, item Alberti, et Tedaldi, et Alberti, item Alberti, testium. S. Gisleberti, filius Ariprandi, qui ad confirmandum manum posuit. Ego Erlembaldus, notarius sacri palatii, scriptor hujus cartulæ, post tradita complevi et dedi.